Ο **Γυμναστικός Σύλλογος Δόξα Δράμας** είναι ελληνικό ποδοσφαιρικό σωματείο το οποίο εδρεύει στη Δράμα. Επίσημο έτος ίδρυσης του συλλόγου είναι το 1918, χρώματα του συλλόγου αποτελούν το μαύρο και το λευκό και έμβλημά του ο μαύρος αετός. Διαθέτει ενεργά τμήματα ποδοσφαίρου ανδρών και γυναικών, ενώ στο παρελθόν διέθετε και τμήματα κλασικού αθλητισμού, καλαθοσφαίρισης, πετοσφαίρισης, πυγμαχίας και σκοποβολής. Η ομάδα διεξάγει τους εντός έδρας αγώνες της στο Γήπεδο Δόξας Δράμας, χωρητικότητας 10.000 θεατών, δωρεά του Κ. Αθανασίου Δουμπέσα.

Η Δόξα Δράμας θεωρείται από τις πιο ιστορικές και μεγάλες ομάδες του ελληνικού ποδοσφαίρου. Έχει 21 συμμετοχές στο πρωτάθλημα της Α΄ Εθνικής κατηγορίας (Super League 1) και επίσης έχει 3 παρουσίες στον τελικό του Κυπέλλου Ελλάδας, αποτελώντας την πρώτη επαρχιακή ομάδα στην ιστορία της διοργάνωσης, δηλαδή εκτός Αθηνών, Πειραιά και Θεσσαλονίκης, που κατόρθωσε να αγωνιστεί στον τελικό.

Για τη σεζόν 2021–22 δεν χορηγήθηκε πιστοποιητικό συμμετοχής στην SL2 από την ΕΕΑ και έτσι η ομάδα σαν ΠΑΕ με την επωνυμία **Γ.Σ. Δόξα Δράμας ΠΑΕ** δεν συμμετείχε στη δευτέρου επιπέδου ποδοσφαιρική κατηγορία της χώρας, στο επαγγελματικό πρωτάθλημα της Super League 2.

Ιστορία
-------

### Η ίδρυση

Μετά τη λήξη του Α΄ Παγκόσμιου Πόλεμου, το φθινόπωρο του 1918, μια μονάδα Άγγλων στρατιωτών στρατοπέδευσε για λίγες μέρες στην πόλη της Δράμας. Ο καιρός για αυτούς ήταν γλυκός και η φιλοξενία των ντόπιων πρωτόγνωρη για αυτούς. Οι στρατιώτες απαλλαγμένοι απο διάφορες μέριμνες, έπαιζαν τα απογεύματα ενα καινούργιο παιχνίδι, το ποδόσφαιρο. Πολλές φορές μάλιστα, τις ενδεκάδες τους συμπλήρωναν τα ελληνόπουλα, τα οποία όχι μόνο ήταν εντυπωσιασμένα από το παιχνίδι, αλλά παράλληλα τα ενθουσίαζαν το πάθος των Άγγλων στρατιωτών.

Έτσι, δεν άργησαν και τα ελληνόπουλα να συγκροτήσουν τις πρώτες συνοικιακές ομάδες στην πόλη, χρησιμοποιώντας αυτοσχέδιες μπάλες φτιαγμένες από κουρελόπανα. Σχεδόν αμέσως ιδρύθηκε στη Δράμα ο πρώτος οργανωμένος σύλλογος με την ονομασία «**Πηλεύς**», με ιδρυτικά στελέχη τους Αντώνη Κόκκινο, Γιάννη Σιμόπουλο, Χρήστο Κωνσταντινίδη, Δημήτρη Τζήμα, Αχιλλέα Βαγενά, Φιλ. Αναγνώστου, Γιώργο Αθανασιάδη και τους αδερφούς Περβανά. Όμως, μετά από μόλις ένα χρόνο, την άνοιξη του 1919, αποφασίστηκε η διεύρυνση των στελεχών του συλλόγου με τους Παπαλούση, Φέσσα, Καπανίκη, Πολυχρονίδη και Πεντζίκη. Τότε η ονομασία άλλαξε και έγινε **Σύλλογος Σωματικής Αγωγής «η Δόξα»**.

Η Δόξα σύντομα απέκτησε τις πρώτες ποδοσφαιρικές μπάλες και τις πρώτες ομοιόμορφες ασπρόμαυρες φανέλες με αρχικό έμβλημα της ομάδας το τριφύλλι. Σε κάθε φύλλο του τριφυλλιού ήταν γραμμένο ένα γράμμα από τα αρχικά ΓΣΔ, ακρωνύμιο των λέξεων **Γυμναστικός Σύλλογος Δράμας**. Κατα μία εκδοχή, το μαύρο χρώμα επιλέχθηκε εις ένδειξη πένθους για τα θύματα της περιοχής από τις εμπόλεμες περιόδους που προηγήθηκαν, ενώ ένας θρύλος τα συνέδεσε με το χαμό ενός ποδοσφαιριστή κατά τη διάρκεια ενός αγώνα.

*Αρχίζοντας από τις μαύρες τιμημένες φανέλες, από την ολόσωμη μαύρη φορεσιά, πόσοι άραγε από όλους σας γνωρίζετε ότι αυτά τα μαύρα ρούχα τιμούν εκείνους τους ποδοσφαιριστές της Δόξας που σκοτώθηκαν κατά τον ελληνοβουλγαρικό πόλεμο; "Δεν Ξέρω", μου είπε "ποιοί ήταν εκείνοι οι ποδοσφαιριστές, αλλά τιμούσαμε τα παλικάρια, νιώθοντας μεγάλη περηφάνια φορώντας τα μαύρα. (Συνέντευξη του Τάκη Λουκανίδη στον Χάρη Αλευρόπουλο.)*

### Πρώτες διακρίσεις και καταξίωση

Η προπολεμική Δόξα Δράμας της περιόδου 1937–38, πρωταθλήτρια της Ε.Π.Σ. Ανατολικής Μακεδονίας.
Η Δόξα Δράμας ήταν ένα από τα ιδρυτικά σωματεία της Ε.Π.Σ. Ανατολικής Μακεδονίας το 1930, στα πρωταθλήματα της οποίας αγωνίστηκε μέχρι και τη θέσπιση της Α΄ Εθνικής κατηγορίας το 1959 και είχε πρωταγωνιστικό ρόλο. Τη δεκαετία του '50 γνώρισε τις πρώτες διακρίσεις σε πανελλήνιο επίπεδο, καθώς έγινε η πρώτη επαρχιακή ομάδα που συμμετείχε στον τελικό του Κυπέλλου Ελλάδας, κάτι που κατόρθωσε 3 φορές συνολικά γνωρίζοντας ισάριθμες ήττες από τον Ολυμπιακό Πειραιώς. Επίσης επί 3 συνεχόμενες περιόδους και συγκεκριμένα τις χρονιές 1956–57, 1957–58 και 1958–59 κατάφερε να προκριθεί και να συμμετάσχει στο Πανελλήνιο πρωτάθλημα, την πρώτη μορφή του Ελληνικού πρωταθλήματος.

Το λογότυπο της Δόξας τη δεκαετία του 1970.
Τη σεζόν 1951–52 έφτασε μέχρι τα ημιτελικά του Κυπέλλου Ελλάδας, όπου αποκλείστηκε από τον Πανιώνιο. Δυο χρονιές αργότερα, τη σεζόν 1953–54, απέκλεισε εκτός έδρας τον Άρη Θεσσαλονίκης με 1–2 στα προημιτελικά και τον Πανιώνιο στα ημιτελικά και κέρδισε την πρόκριση στον τελικό για πρώτη φορά στην ιστορία της και όντας η πρώτη επαρχιακή ομάδα που το καταφέρνει, όπου ηττήθηκε από τον Ολυμπιακό Πειραιώς με 2–0. Τη σεζόν 1954–55 έφτασε μέχρι τα ημιτελικά, όπου και ηττήθηκε από τον ΠΑΟΚ με 1–0. Τη σεζόν 1957–58 απέκλεισε τον Φωστήρα Αθηνών στα προημιτελικά και τον Ηρακλή Θεσσαλονίκης στα ημιτελικά και κέρδισε την πρόκριση στον τελικό για δεύτερη φορά στην ιστορία της, όπου ηττήθηκε από τον Ολυμπιακό Πειραιώς με 5–1. Τη σεζόν 1958–59 απέκλεισε τον ΠΑΟΚ στα προημιτελικά και τον Πανιώνιο στα ημιτελικά και προκρίθηκε στον τελικό για τρίτη φορά στην ιστορία της, όπου ηττήθηκε από τον Ολυμπιακό με 2–1.

Η Δόξα Δράμας υπήρξε από 1 από τα 16 συνολικά ιδρυτικά σωματεία της Α΄ Εθνικής κατηγορίας που αγωνίστηκαν στο πρώτο πρωτάθλημα της περιόδου 1959–60. Στην Α΄ Εθνική αγωνίστηκε μέχρι και τη σεζόν 1964–65, με εξαίρεση τη σεζόν 1962–63 που συμμετείχε για πρώτη φορά στη Β΄ Εθνική κατηγορία και κέρδισε την άμεση επιστροφή της. Την περίοδο 1960–61 έφτασε μέχρι τα ημιτελικά του Κυπέλλου Ελλάδας, όπου αποκλείστηκε από τον Ολυμπιακό Πειραιώς. Όλα τα επόμενα χρόνια περιορίσθηκε στη Β΄ Εθνική για να κατακτήσει το πρωτάθλημα τη σεζόν 1978–79 και την πολυπόθητη επάνοδο στην Α΄ Εθνική μετά από 15 χρονιές, αποτελώντας 1 από τις 18 συνολικά ομάδες που αγωνίστηκαν στο πρώτο επαγγελματικό πρωτάθλημα Α΄ Εθνικής της περιόδου 1979–80. Στην επαγγελματική πλέον Α΄ Εθνική καθιερώθηκε μέχρι και τη σεζόν 1994–95 που υποβιβάστηκε, με εξαίρεση τη σεζόν 1987–88 που αγωνίστηκε στη Β΄ Εθνική και κέρδισε αμέσως την επάνοδο. Τις χρονιές 1980–81, 1990–91, 1991–92 και 1992–93 διέγραψε αξιόλογη πορεία στο Κύπελλο Ελλάδας φτάνοντας μέχρι τους προημιτελικούς, όπου αποκλείστηκε από τους Παναιγιάλειο, Αθηναϊκό, ΠΑΟΚ και Ολυμπιακό Πειραιώς αντίστοιχα.

### Καθοδική πορεία και επάνοδος

Ακολούθησε μια 3ετή παρουσία στη Β΄ Εθνική και στη συνέχεια γνώρισε μοιραία 2 συνεχείς υποβιβασμούς, τη σεζόν 1997–98 για πρώτη φορά στην Γ΄ Εθνική και τη σεζόν 1998–99 στην Δ΄ Εθνική. Στο πρωτάθλημα της Δ΄ Εθνικής αγωνίστηκε για 4 χρονιές, όποτε και τη σεζόν 2002–03 κατέκτησε το πρωτάθλημα και την άνοδο στην Γ΄ Εθνική. Την περίοδο 2007–08 υποβιβάστηκε λόγω οικονομικών προβλημάτων εκ νέου στην Δ΄ Εθνική, φτάνοντας ακόμα και κοντά στη διάλυση, όμως μέσω της απορρόφησης του Ολυμπιακού Βόλου που έλαβε χώρα τον Αύγουστο του 2008 κατάφερε να παραμείνει στην κατηγορία. Έτσι, συμμετείχε στο πρωτάθλημα της Γ΄ Εθνικής την περίοδο 2008–09, όπου με μια πολύ καλή παρουσία κατέκτησε το πρωτάθλημα Βορείου ομίλου και προβιβάστηκε στη Β΄ Εθνική μετά από 11 χρόνια.

Την περίοδο 2009–10 με μέτρια παρουσία, τερμάτισε στην 14η θέση και συμμετείχε στα play out υποβιβασμού όπου τερμάτισε στην 1η θέση με αντιπάλους τους Θρασύβουλο, Ιωνικό και Ρόδο και κέρδισε την παραμονή. Την επόμενη αγωνιστική περίοδο, η Δόξα με μια ικανοποιητική παρουσία τερμάτισε στην 6η θέση με 53 βαθμούς, μπαίνοντας στα play off ανόδου όπου κατατάχθηκε στην 3η και μη προνομιούχο θέση, πίσω από τους ΟΦΗ και Λεβαδειακό και μπροστά από Διαγόρα Ρόδου, με αποτέλεσμα να παραμείνει στη Β΄ Εθνική. Όμως με μεγάλη καθυστέρηση, στις αρχές του Οκτωβρίου του 2011, αποφασίστηκε η άνοδος της μαζί με τον Λεβαδειακό ως επιλαχούσες, αντικαθιστώντας τον Ολυμπιακό Βόλου και τον Α.Ο. Καβάλα, οι οποίοι υποβιβάστηκαν στο πρωτάθλημα της Δ΄ Εθνικής λόγω εμπλοκής των παραγόντων τους στην υπόθεση σκάνδαλο στημένων αγώνων.

Έτσι, την περίοδο 2011–12 η Δόξα Δράμας αγωνίστηκε στην Α΄ Εθνική (Super League), έπειτα από απουσία 16 ετών, αλλά δεν κατάφερε να παραμείνει στη κατηγορία και υποβιβάστηκε ξανά στη Β΄ Εθνική (Football League) τερματίζοντας τελευταία στην 16η θέση της βαθμολογίας, έχοντας συγκεντρώσει 17 βαθμούς. Την περίοδο 2012–13 με μια καλή παρουσία τερμάτισε στην 9η θέση, μένοντας για λίγους βαθμούς εκτός των play offs ανόδου, ενώ την επόμενη αγωνιστική περίοδο τερμάτισε στην 10η θέση, δυο θέσεις πάνω από τη ζώνη υποβιβασμού. Δυστυχώς, λόγω οικονομικών προβλημάτων, υποβιβάστηκε στην ερασιτεχνική πλέον Γ΄ Εθνική, ξεκινώντας μια νέα αρχή.

### Νέα αρχή: 2014 έως σήμερα

Στο ερασιτεχνικό πρωτάθλημα της Γ΄ Εθνικής αγωνίστηκε για 3 χρονιές. Την περίοδο 2014–15 τερμάτισε στην 4η θέση, αρκετούς βαθμούς μακριά από την τριάδα, εντυπωσιάζοντας όμως με τις δύο νίκες της εναντίον του Άρη Θεσσαλονίκης, ενώ την επόμενη χρονιά τερμάτισε στην 3η θέση, βελτιώνοντας τη θέση της κατά μία από πέρυσι. Τη χρονιά 2016–2017 και με την άφιξη του μεγαλομετόχου Γιάννη Μπύρου, η πορεία της ομάδας βελτιώθηκε αλλά στις λεπτομέρειες έχασε την άνοδο, τερματίζοντας 2η, πίσω από τον Απόλλων Πόντου. Όμως, η πτώση του Αγροτικού Αστέρα (αδυναμία συμμετοχής) και η απόσυρση του Ηρακλή Θεσσαλονίκης από τη Football League (λόγο χρεών), έδωσε ουσιαστικά και την απευθείας άνοδο, με τη Δόξα να επιστρέφει σε επαγγελματική κατηγορία μετά από απουσία 3 χρόνων.

Η παρουσία της Δόξας Δράμας την περίοδο 2017–18 ήταν αξιοπρεπής, καταλαμβάνοντας την 5η θέση σε σύνολο 18 ομάδων. Την επόμενη χρονιά ξεκίνησε τις αγωνιστικές υποχρεώσεις με ήττα από τη Νίκη Βόλου με 1–0, χάνοντας την είσοδο στους ομίλους του Κυπέλλου Ελλάδας της περιόδου, ενώ στο πρωτάθλημα διέγραψε μια μέτρια σχετικά πορεία, καταλαμβάνοντας την 8η θέση. Τις δύο επόμενες σεζόν στη Σούπερ Λιγκ 2, η Δόξα έκανε μέτριες πορείες τερματίζοντας στην 10η θέση.

Πορεία στις εθνικές κατηγορίες
------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Κατηγορία | Θέση | Άνοδος/Υποβιβασμός |
| --- | --- | --- | --- |
| **1959–60** | Α΄ Εθνική | 6η θέση |
| **1960–61** | Α΄ Εθνική | 7η θέση |
| **1961–62** | Α΄ Εθνική | 16η θέση | Υποβιβασμός |
| **1962–63** | Β΄ Εθνική | 1η θέση | Άνοδος |
| **1963–64** | Α΄ Εθνική | 11η θέση |
| **1964–65** | Α΄ Εθνική | 16η θέση | Υποβιβασμός |
| **1965–66** | Β΄ Εθνική | 4η θέση |
| **1966–67** | Β΄ Εθνική | 7η θέση |
| **1967–68** | Β΄ Εθνική | 8η θέση |
| **1968–69** | Β΄ Εθνική | 3η θέση |
| **1969–70** | Β΄ Εθνική | 2η θέση |
| **1970–71** | Β΄ Εθνική | 4η θέση |
| **1971–72** | Β΄ Εθνική | 4η θέση |
| **1972–73** | Β΄ Εθνική | 5η θέση |
| **1973–74** | Β΄ Εθνική | 3η θέση |
| **1974–75** | Β΄ Εθνική | 3η θέση |
| **1975–76** | Β΄ Εθνική | 4η θέση |
| **1976–77** | Β΄ Εθνική | 2η θέση |
| **1977–78** | Β΄ Εθνική | 3η θέση |
| **1978–79** | Β΄ Εθνική | 1η θέση | Άνοδος |
| **1979–80** | Α΄ Εθνική | 12η θέση |
| **1980–81** | Α΄ Εθνική | 9η θέση |
| **1981–82** | Α΄ Εθνική | 11η θέση |
| **1982–83** | Α΄ Εθνική | 12η θέση |
| **1983–84** | Α΄ Εθνική | 11η θέση |
| **1984–85** | Α΄ Εθνική | 13η θέση |
| **1985–86** | Α΄ Εθνική | 14η θέση |
| **1986–87** | Α΄ Εθνική | 14η θέση | Υποβιβασμός |
| **1987–88** | Β΄ Εθνική | 1η θέση | Άνοδος |
| **1988–89** | Α΄ Εθνική | 9η θέση |
| **1989–90** | Α΄ Εθνική | 10η θέση |
| **1990–91** | Α΄ Εθνική | 7η θέση |

 | 

| Περίοδος | Κατηγορία | Θέση | Άνοδος/Υποβιβασμός |
| --- | --- | --- | --- |
| **1991–92** | Α΄ Εθνική | 13η θέση |
| **1992–93** | Α΄ Εθνική | 13η θέση |
| **1993–94** | Α΄ Εθνική | 15η θέση |
| **1994–95** | Α΄ Εθνική | 16η θέση | Υποβιβασμός |
| **1995–96** | Β΄ Εθνική | 6η θέση |
| **1996–97** | Β΄ Εθνική | 13η θέση |
| **1997–98** | Β΄ Εθνική | 15η θέση | Υποβιβασμός |
| **1998–99** | Γ΄ Εθνική | 12η θέση | Υποβιβασμός |
| **1999–00** | Δ΄ Εθνική | 7η θέση |
| **2000–01** | Δ΄ Εθνική | 3η θέση |
| **2001–02** | Δ΄ Εθνική | 6η θέση |
| **2002–03** | Δ΄ Εθνική | 1η θέση | Άνοδος |
| **2003–04** | Γ΄ Εθνική | 10η θέση |
| **2004–05** | Γ΄ Εθνική | 8η θέση |
| **2005–06** | Γ΄ Εθνική | 6η θέση |
| **2006–07** | Γ΄ Εθνική | 11η θέση |
| **2007–08** | Γ΄ Εθνική | 17η θέση1 |
| **2008–09** | Γ΄ Εθνική | 1η θέση | Άνοδος |
| **2009–10** | Β΄ Εθνική | 13η θέση |
| **2010–11** | Β΄ Εθνική | 6η θέση | Άνοδος |
| **2011–12** | Α΄ Εθνική | 16η θέση | Υποβιβασμός |
| **2012–13** | Β΄ Εθνική | 9η θέση |
| **2013–14** | Β΄ Εθνική | 10η θέση | Υποβιβασμός2 |
| **2014–15** | Γ΄ Εθνική | 4η θέση |
| **2015–16** | Γ΄ Εθνική | 3η θέση |
| **2016–17** | Γ΄ Εθνική | 2η θέση | Άνοδος3 |
| **2017–18** | Β΄ Εθνική | 5η θέση |
| **2018–19** | Β΄ Εθνική | 8η θέση |
| **2019–20** | Σούπερ Λιγκ 2 (Β' Κατηγορία) | 10η θέση |
| **2020–21** | Σούπερ Λιγκ 2 (Β' Κατηγορία) | 10η θέση | Υποβιβασμός4 |
| **2021–22** | Γ΄ Εθνική | 7η θέση |
| **2022–23** | Γ΄ Εθνική | 4η θέση |

 |

* 1 Την αγωνιστική περίοδο 2007–08 έδωσε μόνο 6 αγώνες για τον Βόρειο όμιλο της Γ΄ Εθνικής και στη συνέχεια αποχώρησε από το πρωτάθλημα. Παρ' όλα αυτά έλαβε μέρος στο επόμενο πρωτάθλημα της Γ' εθνικής, καθώς απορρόφησε τον Εθνικό Ολυμπιακό Βόλου (και ουσιαστικά έλαβε τη θέση του), αγοράζοντας το ΑΦΜ του.
* 2 Παρότι κέρδισε την παραμονή της στη Β΄ Εθνική τερματίζοντας στην 10η θέση του 2ου ομίλου της περιόδου 2013–14, την περίοδο 2014–15 αδυνατούσε να δηλώσει συμμετοχή λόγω οικονομικών προβλημάτων και έτσι υποβιβάστηκε στην Γ΄ Εθνική.
* 3 Παρότι στο πρωτάθλημα Γ΄ Εθνικής τερμάτισε στη 2η θέση του 1ου ομίλου, τελικά προβιβάστηκε λόγω της πτώσης του Ηρακλή και του Αγροτικού Αστέρα εξαιτίας χρεών.
* 4 Παρότι εξασφάλισε αγωνιστικά την παραμονή της στη Σούπερ Λιγκ 2, τελικά υποβιβάστηκε στην Γ' Εθνική λόγω μη χορήγησης πιστοποιητικού συμμετοχής για τη σεζόν 2021–22.

**Σύνολα συμμετοχών**

| Κατηγορία | Σύνολο |
| --- | --- |
| **A΄ Κατηγορία**  | **21** |
| **Β΄ Κατηγορία**  | **28** |
| **Γ΄ Κατηγορία**  | **11** |
| **Δ΄ Κατηγορία**  | **4** |

Τίτλοι και διακρίσεις
---------------------

### Τίτλοι

* **3 πρωταθλήματα Β΄ Εθνικής**:
	+ 1962–63 (3ος όμιλος), 1978–79 (Βόρειος όμιλος), 1987–88
* **1 πρωτάθλημα Γ΄ Εθνικής**:
	+ 2008–09 (Βόρειος όμιλος)
* **1 πρωτάθλημα Δ΄ Εθνικής**:
	+ 2002–03 (1ος όμιλος)
* **Πρωταθλήματα Α΄ Ε.Π.Σ. Ανατολικής Μακεδονίας**:
	+ 1937–38, 1948–49, 1950–51, 1953–54, 1954–55, 1955–56, 1956–57, 1957–58, 1958–59
* **Κύπελλο Ε.Π.Σ. Δράμας**:
	+ 2015–16

### Διακρίσεις

* 3 φορές φιναλίστ Κυπέλλου Ελλάδας:
	+ 1954, 1958, 1959
* 3 παρουσίες στα ημιτελικά Κυπέλλου Ελλάδας:
	+ 1952, 1955, 1961
* 4 παρουσίες στα προημιτελικά Κυπέλλου Ελλάδας:
	+ 1981, 1991, 1992, 1993

Μεγάλοι ποδοσφαιριστές
----------------------

Τάκης Λουκανίδης
Έχει αναδείξει μεγάλους ποδοσφαιριστές όπως οι:

* Τάκης Λουκανίδης (μεταγράφηκε αργότερα στον Παναθηναϊκό και τον Άρη Θεσσαλονίκης),
* Γρηγόρης Κουγιουμτζής (Ποδοσφαιριστής, Προπονητής και Διαιτητής της Δόξας Δράμας),
* Αλέκος Ναλμπάντης (πρώτος Δοξαίος που σκόραρε σε τελικό Κυπέλλου Ελλάδας για τη Δόξα),
* Σάββας Τσοκαταρίδης (πρώτος παίκτης στην ιστορία της Α'Εθνικής που σκόραρε 5 φορές σε ένα παιχνίδι το 1962 στο Δόξα Δράμας - Φωστήρας 5-0),
* Γ. Χ. Γεωργιάδης (μεταγράφηκε αργότερα σε Παναθηναϊκό,Νιούκασλ Γιουνάιτεντ, ΠΑΟΚ, Ολυμπιακό, Ηρακλής, ΠΑΟΚ),
* Κυριάκος Τοχούρογλου (Ολυμπιακό, ΠΑΟΚ).
* Γιώργος Σ. Γεωργιάδης (μεταγράφηκε αργότερα σε Παναθηναϊκό)
* Μιχάλης Ιορδανίδης (Πρώτος σκόρερ όλων των εποχών της Δόξας Δράμας στην Α΄ Εθνική με 143 συμμετοχές 45 γκολ)
* Γιώργος Κοτρίδης (συμμετείχε και στους τρείς τελικούς Κυπέλλου Ελλάδος με τη Δόξα το 1954,1958 και 1959 αντίστοιχα, ενώ φόρεσε τη φανέλα της για πάνω από 15 χρόνια)

Ποδοσφαιριστές που ήταν διεθνείς ενώ φορούσαν τη φανέλα της Δόξας:

* Τάκης Λουκανίδης (1958/10)
* Παύλος Γρηγοριάδης (1960/2)
* Γρηγόρης Χαραλαμπίδης (1980/3)
* Γιώργος Δαύκος (1981/1)ΑΘόδωρος Παχατουρίδης (1987/1)

Τρέχουσα ομάδα
--------------

Μέχρι 01.08.2021| Έθνος | Παίκτης | Γέννηση | Θέση |
| --- | --- | --- | --- |
|  | Στέφανος Ρούτσης | 2003 | Μεσοεπιθετικός |
|  | Ανέστης Τάσιος | 2001 | Μέσος |
|  | Δημήτρης Παπαϊωάννου | 2001 | Μέσος |
|  | Δημήτρης Κυριακίδης | 2003 | Επιθετικός |
|  | Κώστας Πετρίδης | 2003 | Αμυντικός |
|  | Γιώργος Θεοδοσιάδης | 2002 | Τερματοφύλακας |
|  | Άγγελος Μουτζούρης | 2001 | *Αναμένεται* |
|  | Πάρης Καλλίδης | 1999 | *Αναμένεται* |
|  | Ανδρέας Μπαβέλης | 1999 | *Αναμένεται* |
|  | Βαγγέλης Συλλέκτης | 2000 | *Αναμένεται* |
|  | Σάββας Μουδούρογλου | 1991 | *Αναμένεται* |
|  | Βασίλης Παπαδόπουλος | 1995 | *Αναμένεται* |
|  | Γιάννης Κοντογιαννόπουλος | 1999 | *Αναμένεται* |
|  | Θανάσης Θεοδωρόπουλος | 2002 | *Αναμένεται* |
|  | Γιάννης Γιαννούσης | 2001 | *Αναμένεται* |

* Στις 19 Ιουλίου ανακοινώθηκε η μεταγραφή του Γιάννη Κοντογιαννόπουλου
* Στις 20 Ιουλίου ανακοινώθηκε η μεταγραφή του Βασίλη Παπαδόπουλου και του Σάββα Μουδούρογλου
* Στις 21 Ιουλίου ανακοινώθηκε η παραμονή επτά παικτών από το περσινό ρόστερ
* Στις 22 Ιουλίου ανακοινώθηκε η μεταγραφή του Βαγγέλη Συλλέκτη
* Στις 22 Ιουλίου ανακοινώθηκε η μεταγραφή των Πέτρου Αγασιώτη και Θανάση Θεοδωρόπουλου
* Στις 31 Ιουλίου ανακοινώθηκε η μεταγραφή του Ανδρέα Μπαβέλη

Προσωπικό
---------

### Ιδιοκτησία και Διοίκηση

| Θέση | Πρόσωπο |
| --- | --- |
| Ιδιοκτήτης |  |
| Πρόεδρος & Διευθύνων Σύμβουλος | Δημήτρης Περσίδης |
| Αντιπρόεδρος |  |
| Μέλος του Διοικητικού Συμβουλίου | Αθανασίου Παρασκευάς |
| Τσελεμπής Ανέστης |
| Παπαδόπουλος Κυριάκος |

Άλλα τμήματα
------------

Πέρα από την ανδρική ομάδα ποδοσφαίρου, η Δόξα διαθέτει και ομάδα ποδοσφαίρου γυναικών, ενώ στο παρελθόν η ομάδα είχε και τμήματα κλασσικού αθλητισμού, καλαθοσφαίρισης, πετοσφαίρισης, πυγμαχίας και σκοποβολής.

Υποστηρικτές
------------

Οι υποστηρικτές της Δόξας Δράμας είναι οι Μαυραετοί Θύρα 4.

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 12 Απριλίου 2024.
2. ↑  ΕΕΑ: Εκτός SL2 Δόξα Δράμας και Ζάκυνθος
3. ↑  Greece - Cup Data (from Quarterfinals on) 1951-52, rsssf.com
4. ↑  Greece - Cup Data (from Quarterfinals on) 1953-54, rsssf.com
5. ↑  Greece - Cup Data (from Quarterfinals on) 1954-55, rsssf.com
6. ↑  Greece - Cup Data (from Quarterfinals on) 1957-58, rsssf.com
7. ↑  Greece - Cup Data (from Quarterfinals on) 1958-59, rsssf.com
8. ↑  Greece - Final Tables, 1959/60, rsssf.com
9. ↑  Greece - Final Tables, rsssf.com
10. ↑  Greece - Cup Data (from Quarterfinals on) 1960-61, rsssf.com
11. ↑  Greece - Cup Data (from Quarterfinals on) 1980-81, rsssf.com
12. ↑  Greece - Cup Data (from Quarterfinals on) 1990-91, rsssf.com
13. ↑  Greece - Cup Data (from Quarterfinals on) 1991-92, rsssf.com
14. ↑  Greece - Cup Data (from Quarterfinals on) 1992-93, rsssf.com
15. ↑  «novasports.gr - Γ' Εθνική». *web.archive.org*. 16 Σεπτεμβρίου 2008. Ανακτήθηκε στις 12 Απριλίου 2024.
16. ↑  «Η Δόξα επέστρεψε στην Α' Εθνική». *web.archive.org*. 14 Μαΐου 2012. Ανακτήθηκε στις 12 Απριλίου 2024.
17. ↑  «Αναγέννηση Γιαννιτσών: ΡΟΣΤΕΡ». *web.archive.org*. 24 Ιουλίου 2013. Ανακτήθηκε στις 12 Απριλίου 2024.
18. ↑  «Στη Δόξα Δράμας ο Κοντογιαννόπουλος». *Arcadia Portal*. 19 Ιουλίου 2021. Ανακτήθηκε στις 22 Ιουλίου 2021.
19. ↑  «Βασίλης Παπαδόπουλος: Από τον ΓΑΣ Ιάλυσος στη Δόξα Δράμας - Δημοκρατική της Ρόδου». *www.dimokratiki.gr*. 20 Ιουλίου 2021. Ανακτήθηκε στις 22 Ιουλίου 2021.
20. ↑  Team, Onsports (20 Ιουλίου 2021). «Δόξα Δράμας: Επέστρεψε μετά από έξι χρόνια ο Μουδούρογλου». *Onsports.gr*. Ανακτήθηκε στις 22 Ιουλίου 2021.
21. ↑  «Δόξα Δράμας: Επτά παρέμειναν από το περσινό ρόστερ (pics)». *SDNA*. 21 Ιουλίου 2021. Ανακτήθηκε στις 22 Ιουλίου 2021.
22. ↑  Team, Onsports (22 Ιουλίου 2021). «Δόξα Δράμας: Δικός της ο Συλλέκτης». *Onsports.gr*. Ανακτήθηκε στις 22 Ιουλίου 2021.
23. ↑  «Νέα κίνηση ο Αγιασιώτης στη Δόξα Δράμας | athlitiko». *Athlitiko.gr | Το αθλητικό site της Κρήτης*. 22 Ιουλίου 2021. Ανακτήθηκε στις 23 Ιουλίου 2021.
24. ↑  «Μαυραετός ο Μπαβέλης». *www.metrosport.gr*. Ανακτήθηκε στις 1 Αυγούστου 2021.

Βιβλιογραφία
------------

* «...Γράμμα στη Δόξα», έκδοση 1918-2008 ενενήντα χρόνια Δόξα Δράμας, Δράμα 2009.

Εξωτερικοί σύνδεσμοι
--------------------

* Γ.Σ. Δόξα Δράμας – Επίσημος ιστότοπος

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Εθνικής Κατηγορίας Ποδοσφαίρου Γυναικών 2021-2022 |
| --- |
|  |
| 1ος Όμιλος | 
* Αγροτικός Αστέρας Ευόσμου
* Α.Ε. Λάρισας
* Άρης Θεσσαλονίκης
* Γιάννενα
* Δόξα Δράμας 2016
* Ελπίδες Καρδίτσας
* Καστοριά
* Π.Α.Ο.Κ.
* Τρίκαλα 2011
 |  |
|  |
| 2ος Όμιλος | 
* Αβάντες Χαλκίδα
* Αγία Παρασκευή
* Α.Ε.Κ. Μεσολογγίου
* Γλυφάδα-Οδυσσέας
* Εργοτέλης Ηρακλείου
* Νέος Αστέρας Ρεθύμνου
* Ολυμπιάδα Υμηττού
* Ο.Φ.Η.
* Φείδων Άργους
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |